|  |  |
| --- | --- |
|  |  |
| Til høringsparterne på vedlagte høringsliste | Den 25. januar 2023 |

# Høring over udkast til forslag til lov om rammerne for udvikling af Københavns Lufthavn, Kastrup

Transportministeriet forventer i denne folketingssamling at fremsætte vedlagte udkast til lov om rammerne for udvikling af Københavns Lufthavn, Kastrup.

Lovforslaget er en udmøntning af aftalen »Gode rammer for udvikling af Københavns Lufthavn«, der blev indgået den 20. december 2021 mellem den daværende regering (Socialdemokratiet), Venstre, Dansk Folkeparti, Det Konservative Folkeparti og Liberal Alliance.

Med lovforslaget foreslås den nugældende lov om udbygning af Københavns Lufthavn, Kastrup, ophævet og erstattet med nærværende forslag til lov om rammerne for udvikling af Københavns Lufthavn, Kastrup.

Med lovforslaget skabes rammerne for en bevarelse af tværbanen, mens forslaget samtidigt skaber mulighed for en ændring af denne, således at eventuelle terminaludbygninger mv. kan ske i forlængelse af nuværende terminaler i lufthavnens nordvestlige område med henblik på bibeholdelse af det høje passagerserviceniveau i lufthavnen. Endvidere foreslås arealanvendelsesbestemmelserne for lufthavnen forsimplet for at give Københavns Lufthavn, Kastrup, bredere ramme for fleksibel planlægning af lufthavnens areal.

Med lovforslaget ændres rammerne for arealanvendelsen i Københavns Lufthavn, Kastrup, og støjcirkulære, Fingerplan, kommune- og lokalplaner vil skulle opdateres i overensstemmelse hermed efter lovforslagets vedtagelse.

Høringsmaterialet vil blive gjort tilgængeligt på Høringsportalen.dk.

Transportministeriet skal venligst bede om eventuelle bemærkninger

**senest søndag den 26. februar 2023.**

Høringssvar bedes sendt til sri@trm.dk, toa@trm.dk og trm@trm.dk.

Spørgsmål vedrørende høringen kan stilles til Simone Ritter på mail sri@trm.dk og telefon 72 26 70 51.

Med venlig hilsen

Simone Ritter
Specialkonsulent